כולנו מציבים עצמנו מטרות.
אולם, קיימות מספר טעויות יסוד שהרבה מאוד אנשים עושים בזמן שהם מגדירים את המטרות והציפיות שלהם, לעתים באופן לא מודע, אשר עלולות להביא עמם תסכולים ואכזבות שיכולים לפגום ביכולת להצליח ולהגיע למימוש עצמי.
ככל הנראה שמעתם לא פעם את המשפט “זו לא הכמות, זו האיכות”, ואכן עלינו להבין את המגבלות שלנו ואת הסכנה שבהצבת יעדים רבים מדי. זאת מאחר שהתמקדות במטרה אחת בלבד בכל פעם תאפשר לכם להתעמק ולהשקיע את מרב כוחותיכם בהגשמת היעד אותו הצבתם לעצמכם, והאיכות תדבר בעד עצמה בהמשך. חשוב להבין גם שמטרות שדורשות השקעה רבה הן אלה שיגרמו לכם להתפתח ולהתקדם בטווח הארוך, בעוד שמטרות הממוקדות בתוצאות מהירות הינן חסרות משמעות עבור תחושת הסיפוק והמימוש העצמי שלכם בהמשך החיים.
הגדרת ציפיות נמוכות מדי בהמשך לסעיף הקודם, ברגע שאנו מפתחים גישה שלילית ומאמינים שאנו מוגבלים ביכולתנו להגשים את המטרות שלנו, ישנה אפשרות שנגדיר לעצמנו ציפיות נמוכות מדי שלא תואמות את היכולות האמתיות שלנו. יתכן שהתנהלות זו נובעת מהערכה עצמית נמוכה מדי, ניסיון עבר כושל או בעקבות חוסר מידע. לכן, במקרה שאתם חושבים על מטרה מסוימת שהייתם שמחים להגשים, אך בה בעת אינכם מאמינים שתוכלו לעשות זאת, בהכרח תפחיתו את סיכוייכם להצליח. עליכם לוודא שאתם מבינים את המגבלות הקיימות ואת המשאבים הקיימים בידיכם, ולהתאים את ההערכה העצמית שלכם למציאות וליכולות האמתיות שלכם.
הגדרת ציפיות לא מציאותיות טעות נוספת שרבים מאתנו נוטים לעשות היא הגדרת ציפיות לא מציאותיות. התנהלות זו לא גורסת כי אין ביכולתנו לבצע את המשימה בהצלחה, אלא שיתכן כי אנו מתכננים את תכנית הפעולה באופן לא הגיוני. לדוגמה, יתכן שלא הקצבתם מספיק זמן שיאפשר לכם להשיג את המטרה אותה הצבתם, מה שעלול להוביל לתחושת כישלון ולגרום לכם לוותר באופן מוחלט על הרעיון. אי לכך, חשוב שתלמדו כיצד להציב מטרות מציאותיות על מנת שתוכלו לממש את אותן הציפיות; בעת בניית תכנית הפעולה נסו להבין כמה זמן כל משימה אמורה לקחת, ותתזמנו את לוחות הזמנים שלכם בהתאם ללא לחץ מוגזם שיפגום בתוצאה הסופית.